**Antikythera** ou **Anticythera** (tamén escrito como **Anticitera** ou **Antiquitera**, grego antigo: Ἀντικύθηρα grego: *Αντικύθηρα*, literalmente, "xunto a Citera") é unha illa grega situada no bordo do mar Exeo, entre o noroeste de Creta e o sur do Peloponeso. Desde a reforma do goberno local de 2011 forma parte do municipio da illa de Citera.

Anticitera tamén pode referirse ao estreito de Antikythera, a través do cal a auga do Mediterráneo entra no Mar de Creta.

A súa superficie é de 20´43 km², e atópase a 38 km ao sueste de Citera. É a parte máis distante da rexión da Ática do seu corazón na área metropolitana de Atenas. Ten forma de rombo, 10´5 km de NNO a SSE por 3´4 km LNL a OSO. É famosa por ser descuberto alí o mecanismo de Anticitera e do histórico naufraxio de Antikythera.

O seu principal asentamento e porto é Potamós (pob. 18 habitantes no censo de 2001). Os únicos outros asentamentos son Galanianá (pob. 17), e Charchalianá (pob. 9). Anticitera é visitada esporádicamente polas liñas do transbordador  *Vitsentzos Kornaros*  na súa ruta entre Pireo (Atenas) e  Kissamos-Kastelli en Creta.

Historia
--------

 Efebo de Anticitera; bronce c. 340-330 a. C. Museo Arqueolóxico Nacional de Atenas
Os habitantes máis antigos coñecidos (quinto ou cuarto milenio antes de Cristo) foron probablemente cazadores estacionales que viaxaban ata alí para explotar a presenza de aves migratorias. A poboación da illa, cambiou con frecuencia, xa que se habitou e abandonou varias veces, incluíndo un período de influencia significativa da cultura de Creta durante a Idade de Bronce. Na antigüidade, a illa de Anticitera coñéceuse como Aigila ou Ogylos.

Entre os séculos IV e I antes de Cristo, utilizouse como base por un grupo de piratas cilicios ata a súa destrución por Cneo Pompeio Magno. O súa fortaleza aínda se pode ver na cima dun cantil ao NE da illa. A arqueoloxía da illa foi minuciosamente estudada e realizada de xeito aberto para o estudo adicional dos datos.

Antikythera é famosa por ser o lugar do descubrimento en 1902 dos restos do naufraxio de Antikythera, do que foron recuperados o Efebo de Anticitera e o Mecanismo de Anticitera. O mecanismo de Antihythera é o máis antigo sistema mecánico de computación coñecido, datado no 205 a.C. Tal mecanismo é un conxunto de engrenaxes de bronce que permite calcular a posición dos astros nun calendario solar a modo dun astrolabio. Artefactos tecnolóxicos de complexidade similar non apareceron ata mil anos despois.

Fauna
-----

Antikythera é tamén un punto moi importante de parada para as aves migratorias durante os seus movementos estacionais, debido á súa posición xeográfica e características determinadas. (unha illa lonxitudinal, dirección norte-sur e moi baixa actividade humana).

Notas
-----

1. ↑  Kallikratis law Arquivado 27 de abril de 2017 en Wayback Machine. Greece Ministry of Interior *(en grego)*
2. ↑  Peter Saundry, C. Michael Hogan & Steve Baum. 2011. *Sea of Crete*. Encyclopedia of Earth. Eds.M.Pidwirny & C.J.Cleveland. National Council for Science and Environment. Washington DC.
3. ↑  Bevan, A.; Conolly, J.; Tsaravopoulos, A. (2008). "The fragile communities of Antikythera". *Archaeology International* **10**: 32–36. doi:10.5334/ai.1007.
4. ↑  Reger, G. "Map 57: Aegaeum Mare." In Barrington Atlas of the Greek and Roman World, edited by R. J. A. Talbert. Princeton: Princeton University Press, 2000.
5. ↑  Bevan, A.; Conolly, J. (2012). "Intensive Survey Data from Antikythera, Greece". *Journal of Open Archaeology Data* **1**: 1. doi:10.5334/4f3bcb3f7f21d.
6. ↑  Chisholm, Hugh, ed. (1911). "Cerigotto". *Encyclopædia Britannica* **5** (11ª ed.). Cambridge University Press *(en inglés)*. p. 761.
7. ↑  Carman, Christian; Evans, James (15 Nov 2014). "On the epoch of the Antikythera mechanism and its eclipse predictor". *Archive for History of Exact Sciences* **68** (6): 693–774. doi:10.1007/s00407-014-0145-5. Consultado o 1 December 2014.
8. ↑  The Importance of Antikythira

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Antikythira Modificar a ligazón no Wikidata*** |

### Outros artigos

* Outras illas gregas

### Ligazóns externas

* páxina oficial

|  |  |
| --- | --- |
| Control de autoridades | 
* Wd: Q213730
* WorldCat
* VIAF: 240344286
* BNF: 119496297
* DARE: 23498
* GEC: 0004336
* GeoNames: 265080
* LCCN: sh2003002671
* OSM: 957729
* Pleiades: 560230

 |